Diari Oficial de la Generalitat Valenciana


Sumari del DOGV 5333, del 28-08-2006 (2006/8753)

RESOLUCIÓ de 6 de juliol de 2006, de la directora general de Justícia de la Conselleria de Justícia, Interior i Administracions Públiques, per la qual resol inscriure la modificació dels Estatuts de l'il·lustre Col·legi Oficial de Metges de València, i es disposa la seua publicació en el Diari Oficial de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5333

Data del DOGV
:   28-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8753


Data del document
:   06-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * València
    * legislació
    * col·legi professional
    * personal sanitari
    * metge
    * reglament intern

RESOLUCIÓ de 6 de juliol de 2006, de la directora general de Justícia de la Conselleria de Justícia, Interior i Administracions Públiques, per la qual resol inscriure la modificació dels Estatuts de l'il·lustre Col·legi Oficial de Metges de València, i es disposa la seua publicació en el Diari Oficial de la Generalitat Valenciana. [2006/8753]  
Vist l'expedient de modificació estatutària instruït a instància de l'il·lustre Col·legi Oficial de Metges de València, inscrit amb el número 14 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual se sol·licita la modificació i registre dels seus Estatuts, d'acord amb els següents fets:  
Primer   
Els Estatuts de l'il·lustre Col·legi Oficial de Metges de València van ser inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana per Resolució de 2 de desembre de 1999 de la secretària general de la Conselleria de Justícia i Administracions (DOGV núm. 3654, de 28.12.1999), i, posteriorment, modificats per Resolució de 30 de maig de 2005, de la directora general de Justícia de la Conselleria de Justícia, Interior i Administracions Públiques (DOGV núm. 5.028 de 15.06.2005).  
Segon  
L'Assemblea General de l'il·lustre Col·legi Oficial de Metges de València va aprovar una nova redacció de l'article 46.1 dels seus Estatuts, en sessió celebrada el 30 de març de 2006, segons certificat lliurat pel Sr. José Antonio Monrabal Sanz, secretari del Col·legi, amb el vistiplau del president, en data 6 d'abril de 2006.  
Tercer  
En data 11 d'abril de 2006, per representació de l'il·lustre Col·legi Oficial de Metges de València, es va presentar sol·licitud d'inscripció de la modificació de l'article 46.1 dels Estatuts en el mencionat Registre.   
Quart   
La nova redacció de l'article 46.1 dels Estatuts de l'il·lustre Col·legi Oficial de Metges de València és la següent:   
.1. En el Col·legi de Metges de València, hi haurà amb caràcter obligatori una Comissió de Deontologia i Bioètica, Dret Mèdic i Visat, formada per un president i un nombre de vocals no inferior a quatre ni superior a dotze. El nomenament de secretari podrà recaure en un dels seus membres o en persona aliena, amb preferència en este cas en un llicenciat en dret, qui tindrà veu però no vot. El nomenament dels membres d'esta, l'efectuarà el Ple de la Junta de Govern..  
Fonaments de dret  
Primer   
El nou text aprovat de l'article 46.1 dels Estatuts és d'acord amb el que preveu l'article 10 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.   
Segon   
La modificació estatutària ha sigut aprovada amb els requisits i formalitats exigides en dit article, i en els propis Estatuts del Col·legi.  
Tercer   
L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia, Interior i Administracions Públiques, competent esta per així disposar-ho l'article 6.1 de l'esmentada Llei 6/1997, segons allò previst per la disposició final del Decret 4/2002, de 8 de gener, en virtut de les atribucions que té conferides pel Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, i pel Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
Vistos l'article 36 de la Constitució espanyola i l'article 49.122a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002 de 8 de gener, del Govern Valencià, pel qual s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent  
Resolució  
1. Que s'inscriga en el Registre de Col·legis Professionals i de Consells Valencians de Col·legis Professionals de la Comunitat Valenciana la modificació de l'article 46.1 dels Estatuts de l'il·lustre Col·legi Oficial de Metges de València, que queda redactat de la manera següent:   
.1. En el Col·legi de Metges de València hi haurà amb caràcter obligatori una Comissió de Deontologia i Bioètica, Dret Mèdic i Visat, formada per un president i un nombre de Vocals no inferior a quatre ni superior a dotze. El nomenament de secretari podrà recaure en un dels seus membres o en persona aliena, amb preferència en este cas en un llicenciat en dret, qui tindrà veu però no vot. El nomenament dels membres d'esta l'efectuarà el Ple de la Junta de Govern..  
2. Que es publique la present resolució en el Diari Oficial de la Generalitat Valenciana.  
Contra esta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 6 de juliol de 2006.. La directora general de Justícia: Patricia Montagud Alario.